Aalborg Håndbold var total dominerende i første halvleg i onsdagens kamp mod hviderussiske Meshkov Brest, og det nordjyske hold var foran 14-9 på et tidspunkt blandt andet takket være et stærkt spil i målet af Mikkel Aggerfors. Aalborg førte 17-15 ved halvleg, og kun lige i starten af anden halvleg fik hjemmeholdet lov til at snuse til Aalborg Håndbold, og det betød, at Meshkov Brest, som ligger sidst i gruppen kom op og kun var bagud med to mål. Så tog veteranen og landsholdspiller Henrik Møllgaard fat med fire mål i træk, og med ti minutter igen var Aalborg foran med 30-23 og udspillede total hjemmeholdet. Hjemmeholdet kom dog stærkt tilbage mod slutningen af kampen og undgik den helt store ydmygelse og fik pyntet lidt på resultatet. Men det bliver til en fortjent sejr på 33-30. Den sejr betyder, at Aalborg Håndbold ligger på førstepladsen i deres pulje med franske Montepellier på anden pladsen. Aalborg Håndbold spiller næste kamp i Champions League på hjemmebane på onsdag,  hvor det norske mesterhold fra Elverum kommer på besøg. Aalborg Håndbold vandt først kamp mod de norske mestre på udebane.

Opsummering:
Aalborg Håndbold ligger nummer et i Champions League efter storsejr på 33-30 onsdag aften mod Hviderusland.